tamannah reacts on queen movie issue
దర్శకుడితో విబేధాలు.. స్పందించిన తమన్నా!
‘క్వీన్’ రీమేక్ తెలుగు వెర్షన్లో నటిస్తున్న తమన్నాకు ఆ సినిమా దర్శకుడు
| Updated:
Jan 17, 2018, 02:33PM IST
&lsquo;క్వీన్&rsquo; రీమేక్ తెలుగు వెర్షన్లో నటిస్తున్న తమన్నాకు ఆ సినిమా దర్శకుడు నీలకంఠతో విబేధాలు పొడసూపాయని, తమన్నా తీరుతో విసిగిపోయిన ఆ దర్శకుడు ఈ సినిమా నుంచి వైదొలిగాడు అని గత కొన్నాళ్లుగా ప్రచారం జరుగుతోంది. తెలుగులో &lsquo;షో&rsquo;తో జాతీయ అవార్డును అందుకుని &lsquo;మిస్సమ్మ&rsquo; &lsquo;మిస్టర్ మేధావి&rsquo; వంటి ప్రశంసాత్మకమైన సినిమాలను తీసిన నీలకంఠతో తమన్నాకు విబేధాలు.. అనే అంశం సినిమా వార్తల్లో ప్రముఖంగా నిలుస్తూ వచ్చింది. ఈ నేపథ్యంలో మిల్కీబ్యూటీ ఈ విషయంలో స్పందించింది.
తనకు దర్శకుడు నీలకంఠతో విబేధాలు అన్న ప్రచారాన్ని ఆమె తీవ్రంగా ఖండించింది. &lsquo;నీలకంఠ సార్ అంటే నాకు చాలా గౌరవం. నేను నటిస్తున్న సినిమా దర్శకుడిని తొలగించే హక్కు నాకు ఉండదు. ఆ అధికారం నిర్మాతకు మాత్రమే ఉంటుంది. క్వీన్ రీమేక్ ను మేం ప్రతిష్టాత్మకంగా తీసుకున్నాం. ఈ సినిమా కోసం పని చేస్తున్న వాళ్లంతా దీన్ని తమ తమ డ్రీమ్ ప్రాజెక్టుగానే చూస్తున్నారు. మేమంతా ఐకమత్యంతోనే ఉన్నాం..&rsquo; అని తమన్నా చెప్పింది.
తద్వారా తనపై జరుగుతున్న ప్రచారానికి ఫుల్ స్టాప్ పెట్టే పని ప్రారంభించింది తమ్మూ. హిందీలో సూపర్ హిట్ అయిన &lsquo;క్వీన్&rsquo; తెలుగు వెర్షన్లో తమన్న ప్రధానపాత్రలో నటిస్తోంది. తమిళ, మలయాళ, కన్నడ భాషల్లో కూడా ఈ సినిమా రూపొందుతోంది. ఒకే నిర్మాత ఈ భాషలన్నింటిలోనూ వేర్వేరు నటీమణులు, సిబ్బందితో ఈ సబ్జెక్టును సినిమాగా తీస్తున్నాడు.